ฮั่ว เซ่ง ฮง มีสาขาตามห้างเยอะมาก ปกติ เป็นคนไม่ชอบกินอาหารจีนในห้าง ถ้ากินอาหารจีนจะไปกินตามร้านหรือในโรงแรมซะมากกว่า แต่วันนี้อยากกินอาหารจีนง่ายๆ ติ่มซำแบบด่วนๆ เลยเลือกฮั่ว เซ่ง ฮง

อาหารที่สั่งก็เน้นอาหารจานเดียว กับติ่มซำบางอย่าง 
ข้าวราดปูผัดผงกะหรี่ อืมมมม เอาจริงๆ ไม่ต้องไปเทียบร้านดังอย่างสมบูรณ์ สามย่านซีฟู้ด กวงทะเลเผา เอาแค่ร้านข้างบนตลาดสามย่านยังผัดได้ดีกว่า
บะหมี่เกี๊ยวปู รสชาติก็พอไหว เกี๊ยวใส่กุ้งเต็มๆ โรยปูมาสมราคา
ติ่มซำมี ฮะเก๋า ขนมจีบ รสชาติผ่านค่อนไปทางธรรมดา
เตี๋ยวหลอดเป็ดคือแป้งหนา ไส้น้อย มีเป็ดแปะมาชิ้นนึงข้างบน
ที่อร่อยคือเผือกทอด ทำได้ดีมาก กรอบนอก นุ่มใน จานนี้ แนะนำ

คือถ้ากินแก้อยาก ก็กินได้ แต่รสชาติไม่ได้โดดเด่นมากมายเหมือนร้านอาหารจีนดังๆ ได้เปรียบตรงอยู่บนห้าง สาขาเยอะ สะดวก

อ่อ บริการดีครับ 

